टाटानगर स्टेशन पर गीतांजलि के आगे कूद व्यक्ति ने दी जान
टाटानगर रेलवे स्टेशन के प्लेटफॉर्म नंबर-4 पर एक व्यक्ति ने मुंबई हावड़ा गीतांजलि एक्सप्रेस के आगे कूदकर खुदकुशी कर ली। मृतक की आयु करीब 45-50 साल है। ट्रेन से किसी व्यक्ति के कटने की सूचना मिलने पर आरपीएफ और जीआरपी के जवान अधिकारी मौके पर पहुंचे। जवानों ने शव को कब्जे में लेकर पोस्टमार्टम के लिए भेज दिया। इस घटना के कारण करीब 20 मिनट विलंब से ट्रेन गंतव्य के लिए रवाना हुई। ट्रेन के आगे कूदकर खुदकुशी करने की यह पूरी घटना प्लेटफॉर्म नंबर चार की सीढ़ी के पास लगे सीसीटीवी कैमरे में कैद हुई है।
सीसीटीवी फुटेज के अनुसार, खुदकुशी करने वाला व्यक्ति गीतांजलि एक्सप्रेस के प्लेटफॉर्म नंबर-4 पर आने के पहले प्लेटफॉर्म के ठीक किनारे चल रहा था। इंजन के नजदीक आने पर वह ट्रेन के आगे कूद जाता है, लेकिन वह पूरी लाइन क्रॉस कर जाता है। पहला प्रयास नाकाम होने पर वह व्यक्ति फौरन पलटता है और अपना सिर इंजन के नीचे घुसा देता है। इसके बाद उसका सिर और धड़ अलग हो जाता है।
तलाशी लेने पर मृतक की जेब से दो अनारक्षित टिकट मिले। दोनों टिकट पूरी तरह खून से सने हुए थे। इसमें एक टिकट बोरीवली से मुंबई सेंट्रल के लिए 4 मार्च को जारी हुआ था। दूसरा टिकट दादर से हावड़ा तक का है।
मृतक की जेब से मिली रेल टिकट।
hin_Deva hin_Deva hin_Deva hin_Deva hin_Deva